gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl gl gl gl gl gl gl gl gl gl de en sv fr de de it gl gl gl gl ast gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - "O premio é de toda a xente que aposta por un teatro intenso e vivo"
Domingo, 02 de outubro de 2022
Ánxeles Cuña, gañadora do Max
Recibiu o premio á mellor autora teatral en galego por 'Dáme veleno', nunha insólita gala, despois de que se filtrasen previamente os gañadores.
Tags: Ánxeles Cuña Max premio teatro
Ánxeles Cuña recibiu este luns o premio Max á mellor autora teatral en galego por Dáme veleno, montaxe posta en escena por Sarabela Teatro. A edición deste ano viviuse dun xeito insólito, pois, por un erro, a entidade organizadora, a SGAE, filtrou os nomes dos gañadores antes da gala en si. A piques de embarcar nun avión, falamos coa autora gañadora.
Vieiros: Como reaccionou ao premio?
Ánxeles Cuña: Recibímolo como se o mundo se puxese patas arriba. Houbo unha filtración, así que recibimos felicitacións antes da entrega, pero o premio foi igualmente emocionante. O premio, con toda xustiza, dedícollo ao equipo de dramaturxia de Sarabela. Levo 15 anos escribindo. Deste equipo perdemos a Carlos Couceiro e a Begoña Muñoz. Aínda que eu fixen cousas con moitos autores, o meu banco de probas foi a compañía. Non podería escribir sen eles. Dedícollo tamén a todos os actores e actrices que participaron en Dáme Veleno. Tivemos un nivel de comunicación extraordinario. A obra é unha aposta por un autor que soña e que defende o dereito á vida e a unha morte digna.
Como valora os outros finalistas?
Os premios son significativos cando son merecidos. A verdade é que non o esperaba. Estaban Cándido (Pazó), Xurxo (Rei) e Roberto (Salgueiro), compañeiros de profesión que respecto e admiro moito. Foi unha oportunidade excelente para dedicarlle o premio a Begoña (Muñoz), pola sua defensa da muller, da conciencia de país, da lingua, da creatividade... aínda que non estea fisicamente, moralmente deixou unha herdanza total. Pero o premio non é só meu, é de moita xente que aposta por termos un teatro intenso e vivo.
E despois do premio, xa pensa nalgunha nova obra?
Moitas obras escribímolas xuntos. En solitario, fixen dúas, e espero a medio prazo completar unha triloxía. A primeira foi Margar no pazo do tempo, sobre a exclusión. Dáme Veleno trata sobre a bioética e sobre esa necesidade que temos de optar por unha vida creadora, na que hai soños e onde o que pervive é a dor e a inxustiza, pero podemos soñar coa utopía. A terceira obra trataría sobre a bioxenética. Con Sarabela xa comezamos mañá a representación das obras, tanto para nenos como para adultos. Así, A Esmorga segue rodando. Está conectando xenialmente co público. Empezamos a nova montaxe infantil e entre xuño e setembro teremos a nova de adultos. Aínda non podo adiantar nada. En 15 días saberemos se é viábel. É moi ambicioso e arriscado, cunha liña de traballo moi completa e cun equipazo que soporta tod isto. Despois, en outubro, acudiremos ao Festival Internacional de Teatro. É o que temos en vistas.
Eduardo Alonso, Ánxeles Cuña e 'Emigrados' optan ao Max de teatro
Ánxeles Cuña: O risco escénico
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Regresa o Culturgal Edición xeral
Independencia, creatividade e esplendor Edición xeral
Un país normal Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto